Efter et nederlag mod Energy Esbjerg fredag, skal Aalborg Pirates vende skuden, når de søndag aften skal møde Rungsted Seier Capital i pokalfinalen. Det er lang tid siden, at det nordjyske ishockeyhold kunne sætte næsen op efter en pokal, men nu er det lige før, de kan lugte den over isen. Det bliver på udebane i Saxo Bank Arena i Rungsted, at slaget skal stå, så Pirates får brug for både kampgejst og fans, når de møder modstanderne til den afgørende kamp på udebane. Hvis du ikke skal over og se pokalfinalen i Rungsted, så vises den også på LA Bar i Jomfru Ane Gade  fra klokken 18.30 i aften.
Der er lagt op til et brag af en kamp, når Aalborg Pirates møder Rungsted til pokalfinale søndag aften.